21. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ Αριθ. ΥΠΠΕ/ΓΝΟΣ/12774 της 2/15  Μαρτ. 1984 (ΦΕΚ Β΄ 147) Τροποποίηση και συμπλήρωση των αριθ. 33935/ 29.6.78 και 2295/13.1.83 αποφάσεων των Υπουργών Οικονομικών και Πολιτισμού και Επιστημών. Έχοντας υπόψη: 1.Τις διατάξεις του Νόμ. 400/76 «περί Υπουργικού Συμβουλίου και Υπουργείων» όπως τροποποιήθηκε και συμπληρώθηκε με το Νόμ. 1266/82 όργανα ασκήσεως της νομισματικής, και συναλλαγματικής πολιτικής και άλλες διατάξεις». 2.Τις διατάξεις του άρθρ. 9 παρ. 3 του Νόμ. 736/77 «περί Οργανισμού του ΤΑΠ». 3.Την αριθ. ΥΠΠΕ/ΓΝΟΣ/33935/29.6.78 Υπουργική Απόφαση (ΦΕΚ 605/Β/78) «περί των κατηγοριών προσώπων που απαλλάσσονται από την καταβολή εισιτηρίων κλπ.». 4.Την αριθ. 2295/13.1.83/Υ.Α. (ΦΕΚ 58/Β/83) «καθορισμός της τιμής εισιτηρίων εισόδου στα Μουσεία και Αρχ/κους Χώρους». 5.Τις προτάσεις του Δ.Σ. του ΤΑΠΑ όπως διατυπώθηκαν στην αριθ. 17/1.9.83 πράξη του. 6.Την αριθ. 0,548/382/19.9.83 απόφαση του Πρωθυπουργού και Υπουργού Οικονομικών «για ανάθεση αρμοδιοτήτων στους Υφυπουργούς». 7.Τις αριθ. 219/84 και 232/84 αποφάσεις της Επιτροπής Τιμών και Εισοδημάτων, αποφασίζουμε: 1.Ορίζουμε τις τιμές πωλήσεως εισιτηρίων εισόδου από 1 Απρ. 1984 σε ορισμένα Μουσεία και Αρχ/κους Χώρους του Κράτους όπως κατωτέρω:                                                   Τιμή εισιτηρίου από 1ης Απρ. 1984 δρχ. 1.Μουσείο Καβάλας                            100 2.Αρχαιολογικός Χώρος Φιλίππων              100 3.Μουσείο Θεσ/νίκης                                 150 4.Ναός Αγίου Νικολάου Ορφανού                50 5.Μουσείο και Αρχ/κός Χώρος Δίου              50 6.Αρχ/κός Χώρος Διμηνίου                             50 7.Αρχ/κός Χώρος Κασσώπης                           50 8.Ολυμπιείο                                                      50 9.Αρχ/κός Χώρος Λέρνας                                50 10.Μουσείο Πάρου                                            50 11.Ανάκτορο Φαιστού                                 100 12.Αρχ/κός Χώρος Τυλίσσου                            50 13.Αρχ/κός Χώρος Αγ. Τριάδας Φαιστού        50 14.Ναός Παναγίας Κεράς Κριτσάς Μεραμπέλου Κρήτης.                                                            50 2.(Αντικαθίσταται η παρ. 3 της ΥΠΠΕ/ΓΝΟΣ/ 33935/1978, ΦΕΚ Β΄ 605, ανωτ. αριθ. 9). 3.(Προστίθεται εδαφ. ΚΕ στη παρ. 2 της ΥΠΠΕ/ ΓΝΟΣ/33935/1978, ΦΕΚ Β΄ 605, ανωτ. αριθ. 9) 4.Η ισχύς της παρούσης αρχίζει από την 1 Απρ. 1984. 